wannaphong/clean_thaiwikipedia huggingface dataset:
# กูมานอวอ
กูมานอวอ  เป็นนครในประเทศมาซิโดเนียเหนือ และศูนย์กลางการปกครองของเทศบาลกูมานอวอ เป็นเทศบาลที่มีประชากรมากที่สุดของประเทศ กูมานอวอตั้งอยู่เหนือระดับน้ำทะเล  

เมืองได้รับการเอ่ยถึงครั้งแรกในศตวรรษที่ 17 เดินทีเป็นที่ตั้งที่อยู่อาศัยของชาวเติร์ก และต่อมาโดยชาวแอลเบเนียที่เป็นมุสลิม ต่อมาชาวสลาฟได้เข้ามาอาศัยที่เมืองในช่วงปลายศตวรรษที่ 18 และต้นศตวรรษที่ 19 เมืองมีหอดูดาวทำจากหินขนาดใหญ่อายุ 4,000 ปี ที่โคคิโน ตั้งอยู่ทางทิศตะวันออกเฉียงเหนือของเมืองกูมานอวอ ห่างราว  และค้นพบเมื่อปี ค.ศ. 2001 ติดอยู่ในรายชื่ออันดับ 4 ของหอดูดาวเก่าโดยนาซา

เมืองมีอุตสาหกรรมเกี่ยวกับเหล็ก ยาสูบ เกษตรกรรม รองเท้า และสิ่งทอ ที่เป็นศูนย์กลางทางเศรษฐกิจ การค้า และวัฒนธรรมของประชากร 135,529 คน ของเมือง เมืองยังมีชื่อเสียงจากการเป็นสถานที่จัดเทศกาลดนตรีแจ๊ส ที่มีวงจากทั่วโลกมาร่วมงานนี้
# เจเรเมน เลนส์
เจเรเมน มาร์ซีอาโน เลนส์ (เกิดวันที่ 24 พฤศจิกายน ค.ศ. 1987) เป็นนักฟุตบอลชาวดัตช์ ผู้เล่นให้กับเบชิกทัชในตุรกี และทีมชาติเนเธอร์แลนด์ เขาถนัดในการเล่นเกมรุก โดยมักเล่นในตำแหน่งปีกซ้าย

เลนส์เริ่มต้นอาชีพกับสโมสรอาเซ็ด โดยมีช่วงที่ถูกปล่อยยืมตัวให้กับเอ็นอีซี ต่อมาใน ค.ศ. 2010 เขาย้ายไปเปเอสเฟ ซึ่งเขาได้พาทีมชนะเลิศ KNVB Cup ในฤดูกาล 2011–12 และต่อมาใน ค.ศ. 2013 เขาเซ็นสัญญากับดือนามอกือยิว ซึ่งเขาได้พาทีมชนะเลิศยูเครเนียนคัพในฤดูกาลแรกที่เขาได้ลงเล่น และในฤดูกาลที่สอง เขาพาทีมคว้าดับเบิลแชมป์ และในเดือนกรกฎาคม ค.ศ. 2015 เขาเซ็นสัญญากับซันเดอร์แลนด์

เลนส์ได้ลงเล่นให้กับทีมชาติเนเธอร์แลนด์ครั้งแรกในเดือนสิงหาคม ค.ศ. 2010 นัดที่พบกับยูเครน โดยเขาทำประตูได้ในนัดนั้น เขาเป็นส่วนหนึ่งของทีมชาติชุดที่จบอันดับที่สามในฟุตบอลโลก 2014

 เกียรติประวัติ 
 สโมสร 
อาเซ็ด
 เอเรอดีวีซี: 2008–09
 Johan Cruyff Shield: 2009

เปเอสเฟ
 KNVB Cup: 2011–12
 Johan Cruyff Shield: 2012

ดือนามอกือยิว
 ยูเครนเนียนพรีเมียร์ลีก: 2014–15
 ยูเครนเนียนคัพ: 2013–14, 2014–15

 ทีมชาติ 
เนเธอร์แลนด์
 ฟุตบอลโลก อันดับที่สาม: 2014
# เทือกเขาบอลข่าน
เทือกเขาบอลข่าน (บัลแกเรีย และ ,  Stara planina, "Old Mountain";,) เป็นเทือกเขาทางตะวันออกของคาบสมุทรบอลข่าน เทือกเขามีความยาว 557 กิโลเมตร จากยอดเขาวรัชกาชูกา บริเวณเขตแดนระหว่างประเทศบัลแกเรียกับเซอร์เบีย มุ่งไปทิศตะวันออกผ่านกลางประเทศบัลแกเรียสู่จนถึงแหลมเอไมน์ บริเวณทะเลดำ จุดสูงสุดของเทือกเขา เรียกว่า บอเทฟ มีความสูง 2,376 เมตร เป็นยอดเขาสูงเป็นอันดับ 3 ของบัลแกเรีย รองจากริลา และพิริน ชื่อของเทือกเขาเป็นที่มาของชื่อ คาบสมุทรบอลข่าน
# เกาะสจวร์ต
เกาะสจวร์ต  เป็นเกาะใหญ่เป็นอันดับ 3 ของประเทศนิวซีแลนด์ ตั้งอยู่ใต้เกาะใต้  โดยมีช่องแคบโฟโวคั่น เกาะมีรูปร่างสามเหลี่ยม มีพื้นที่ 1,746 กม² เกาะมีลักษณะเป็นเนินเขา (มีระดับสูงถึง 980 เมตร) เป็นป่าหนาแน่น มีนกที่บินไม่ได้ อย่าง นกเพนกวิน ด้วยเหตุเพราะมีนักล่าน้อย

เกาะสจวร์ตมีประชากรอาศัยเบาบาง เศรษฐกิจของเกาะขึ้นอยู่กับการท่องเที่ยวในช่วงฤดูร้อนและการจับปลา ประชากรที่อยู่อาศัยถาวรมีอยู่ 408 คน จากข้อมูลปี ค.ศ. 2018 ส่วนใหญ่อาศัยอยู่ที่โอบันที่ตั้งอยู่ทางฝั่งตะวันออกของเกาะ มีเรือข้ามฟากจากเมืองบลัฟฟ์ของเกาะใต้
# จงกล ไกรฤกษ์
ร้อยโท จงกล ไกรฤกษ์ (30 กันยายน พ.ศ. 2444 – 21 สิงหาคม พ.ศ. 2511) อดีตรองประธานสภาผู้แทนราษฎร คนที่ 2 และอดีตสมาชิกสภาผู้แทนราษฎรจังหวัดพิษณุโลก 3 สมัย

 ประวัติ 
จงกล เป็นบุตรขุนเสาวรักษ์บรรณาคม (ชิด ไกรฤกษ์) จบโรงเรียนนายร้อยพระจุลจอมเกล้า ในปี 2465 และสอบได้เป็นอันดับ 2 ของโรงเรียนเสนาธิการทหาร เขาสมรสกับนางสำนึง ไกรฤกษ์ (สกุลเดิม: อมาตยกุล) มีบุตรคือ โกศล ไกรฤกษ์ อดีตรองนายกรัฐมนตรี และเป็นปู่จุติ ไกรฤกษ์เปิดตำนานตระกูล “ไกรฤกษ์” บนถนนการเมืองพิษณุโลก เดินเข้าสภาฯ 3 รุ่นตั้งแต่ปี 2491 จนถึงวันนี้

จงกล เริ่มชีวิตราชการทหารที่จังหวัดนครราชสีมา ต่อมาได้ย้ายมารับตำแหน่งเสนาธิการ มณฑลทหารบกจังหวัดพิษณุโลก (กองทัพที่ 3) เขาเป็นนายทหารประจำพระองค์ของ พลเอก พระวรวงศ์เธอ พระองค์เจ้าบวรเดช อดีตเสนาบดีกลาโหม ในวันที่ 11 ตุลาคม พ.ศ. 2476 ที่ได้นำทหารจากหัวเมืองหลายจังหวัด รวมทั้งจงกล ไกรฤกษ์ ที่ยกกำลังจากพิษณุโลกเข้ายึดพื้นที่ดอนเมือง แต่การเจรจากับ "คณะราษฎร" ไม่เป็นผล เกิดการปะทะกัน และคณะกู้บ้านเมืองเป็นฝ่ายพ่ายแพ้ อันเป็นที่มาของ "กบฏบวรเดช" ทำให้เขาถูกจำคุกนาน 11 ปี ทั้งที่เรือนจำบางขวาง และที่เกาะตะรุเตา

หลังจากพ้นโทษกลับมา จงกล ได้ลงสมัครรับเลือกตั้งสมาชิกสภาผู้แทนราษฎรจังหวัดพิษณุโลก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และได้รับเลือกตั้งเป็น สส.สมัยแรก จากนั้นก็ได้รับเลือกอีกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500http://www.ratchakitcha.soc.go.th/DATA/PDF/2500/D/036/890.PDF ซึ่งในครั้งนี้สมัครในนามพรรคเสรีมนังคศิลา และจงกล ได้รับเลือกเป็นรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 8 ระหว่างวันที่ 16 มีนาคม - 16 กันยายน พ.ศ. 2500พระบรมราชโองการ ประกาศ ตั้งประธานและรองประธานสภาผู้แทนราษฎร (พลเอกพระประจนปัจจนึกเป็นประธานสภาผู้แทนราษฎร นายน้อม อุปรมัย เป็นรอง ฯ คนที่ ๑ ร้อยโท จงกล ไกรฤกษ์ เป็นรอง ฯ คนที่ ๒)

จงกล ถึงแก่อนิจกรรมเมื่อวันที่ 21 สิงหาคม พ.ศ. 2511 มีพิธีพระราชทานเพลิงศพเมื่อวันที่ 15 มกราคม พ.ศ. 2513 ณ วัดมกุฏกษัตริยารามราชวรวิหาร

 เครื่องราชอิสริยาภรณ์ 
ราชกิจจานุเบกษา, แจ้งความสำนักคณะรัฐมนตรี เรื่อง พระราชทานเครื่องราชอิสริยาภรณ์ , เล่ม ๗๔ ตอนที่ ๑๑๓ ง ฉบับพิเศษ หน้า ๔๘๑, ๓๑ ธันวาคม ๒๕๐๐
# ซุนลอง
ซุนลอง  ในภาษาจีนฮกเกี้ยน หรือ ซุนหล่าง ในภาษาจีนกลาง. เป็นบุตรชายของขุนศึก ซุนเกี๋ยน ผู้มีชีวิตระหว่างปลาย ราชวงศ์ฮั่นตะวันออก. เขาเป็นน้องชายต่างมารดาของ ซุนกวน ปฐมจักรพรรดิแห่ง ง่อก๊ก ใน ยุคสามก๊ก. 

ความโชคร้ายของซุนลองเริ่มต้นขึ้นเมื่อ ค.ศ. 222 ไม่นานหลังจากที่ซุนกวนมีชัยชนะเหนือ เล่าปี่ ใน ยุทธการที่อิเหลง. จักรพรรดิแห่ง วุยก๊ก โจผี, มีพระบัญชาให้เคลื่อนทัพเป็น 3 ทางเพื่อโจมตีง่อก๊ก. ทางหนึ่งนำโดย โจฮิว ซึ่งนำกองทัพของเขามายัง ตงเค้า ที่ป้องกันโดย ลิห้อม หนึ่งในขุนพลผู้ร่วมก่อตั้งง่อก๊กโดยซุนลองเป็นขุนพลภายใต้การบังคับบัญชาของลิห้อม. อย่างไรก็ตามในช่วงต้นของสงคราม,ซุนลองได้ก่ออุบัติเหตุขึ้นเมื่อเผาค่ายของตนเอง, ทำลายเสบียงของกองทัพจำนวนมหาศาล. 

ถึงแม้กองทัพง่อจะได้ชัยชนะแต่ซุนลองก็ถูกถอดออกจากตำแหน่งในกองทัพ, ถูกขับออกจากตระกูลซุน ถูกบังคับให้เปลี่ยนชื่อเป็น เต็งลอง และถูกคุมขังอยู่ภายในบ้าน
# หมู่เกาะภูเขาไฟ
หมู่เกาะภูเขาไฟ  หรือหมู่เกาะอิโอ  เป็นกลุ่มเกาะสามกลุ่มของประเทศญี่ปุ่นในไมโครนีเซีย ตั้งอยู่ทางใต้ของหมู่เกาะโองาซาวาระ ซึ่งเป็นส่วนหนึ่งของเทศบาลโองาซาวาระ มหานครโตเกียว เกาะทุกเกาะยังมีภูเขาไฟที่ปะทุอยู่ เป็นเกาะรูปโค้งที่ยาวไปทางใต้จนถึงหมู่เกาะมาเรียนา หมู่เกาะมีพื้นที่  มีประชากร 380 คน เกาะอิโอโตในหมู่เกาะภูเขาไฟตั้งอยู่ทางตะวันออกเฉียงใต้ของเมืองมิยาซากิประมาณ 

 ภูมิศาสตร์ 
หมู่เกาะภูเขาไฟ มีชื่อเรียกดังนี้:
คิตะอิโอโต , ,  (ซากากิ-งะ-มิเนะ)
อิโอโต  ,  (ซูริบาจิ-ยามะ)
มินามิอิโอโต  , 

เกาะที่อยู่ทางเหนือกว่าแต่อยู่ในกลุ่มเดียวกันคือ:
นิชิโนะชิมะ  , 

ฐานทัพอากาศที่อิโอโตของกองกำลังป้องกันตนเองญี่ปุ่นที่หมู่บ้านมินามิมีเจ้าหน้าที่ 380 นาย นอกจากเกาะนี้ก็ไม่มีผู้อาศัยอยู่

ฟูกูโตกุ-โอกาโนบะ โดยทั่วไปเป็นภูเขาไฟที่จมอยู่ใต้น้ำ บางครั้งอาจโผล่ขึ้นมาเหนือพื้นผิวน้ำ

 ประวัติ 
ชาวยุโรปบันทึกการพบเห็นครั้งแรกในเดือนตุลาคม ค.ศ. 1543 โดยเบร์นาร์โด เด ลา ตอร์เร นักเดินเรือชาวสเปนที่โดยสารบนคาร์แรกชื่อ San Juan de Letrán ขณะเดินทางกลับจากจังหวัดซารังกานีไปยังนิวสเปน อิโอโตได้รับการจดบันทึกเป็น Sufre ซึ่งเป็นศัพท์ภาษาสเปนเก่าที่ใช้เรียกกำมะถัน

เมื่อชาวญี่ปุ่นจากหมู่เกาะอิซุเข้าตั้งถิ่นฐานในเกาะทางเหนือ 2 เกาะใน ค.ศ. 1889 หมู่เกาะนี้ยังไม่มีผู้อยู่อาศัย จากนั้นจึงถูกผนวกเข้ากับญี่ปุ่นใน ค.ศ. 1891 อย่างไรก็ตาม หลักฐานทางโบราณคดีเปิดเผยว่าหมู่เกาะในหมู่เกาะโบนินในอดีตเคยมีขาวไมโครนีเซียที่ไม่ทราบกลุ่มอาศัยมาก่อน小笠原・火山(硫黄)列島の歴史

ประชากรบนเกาะเหล่านี้มีประมาณ 1,100 คนใน ค.ศ. 1939 จาก 5 พื้นที่ในอิโอโต ได้แก่: ฮิงาชิ, มินามิ, นิชิ, คิตะ และโมโตยามะ (หมายถึง "ตะวันออก", "ใต้", "ตะวันตก", "เหนือ" และ "ภูเขาต้นกำเนิด" หรือภูเขากลาง) และ 2 พื้นที่ในคิตะอิโอโต คือ: อิชิโนะ-มูระ ("หมู่บ้านอิชิโนะ"; อิชิโนะคือนามสกุล) และนิชิ-มูระ ("หมู่บ้านตะวันตก") สำนักงานบริหารเทศบาลตั้งอยู่ที่ฮิงาชิจนถึง ค.ศ. 1940 ที่มีการถ่ายโอนเทศบาลเข้ากับโองาซาวาระ โตเกียว

อิโอโตเป็นที่ตั้งของยุทธการที่อิโอโตในสงครามโลกครั้งที่สอง และกลุ่มเกาะนี้ตกอยู่ภายใต้การบริหารของสหรัฐ จากนั้นหมู่เกาะภูเขาไฟจึงกลับไปอยู่ภายใต้การปกครองของญี่ปุ่นใน ค.ศ. 1968
# สุสานหลวงตะวันออกแห่งราชวงศ์ชิง
สุสานหลวงตะวันออกแห่งราชวงศ์ชิง (แมนจู:; dergi ergi munggan) หรือ "ชิงตงหลิง" เป็นสถานที่ฝังพระศพจักรพรรดิแห่งราชวงศ์ชิง อยู่ห่างจากกรุงปักกิ่งไปทางตะวันออกเฉียงเหนือ 125 กิโลเมตร ตั้งอยู่ที่เมืองจวินฮว่า มณฑลเหอเป่ย เป็นสุสานที่มีขนาดใหญ่ที่สุด สมบูรณ์ที่สุดและได้รับการอนุรักษ์ไว้อย่างดีที่สุดในประเทศจีน สุสานแห่งนี้เริ่มต้นสร้างขึ้นในสมัยจักรพรรดิซุ่นจื้อ เป็นที่ฝังพระบรมศพของจักรพรรดิ 5 พระองค์ คือ จักรพรรดิซุ่นจื้อ จักรพรรดิคังซี จักรพรรดิเฉียนหลง จักรพรรดิเสียนเฟิง จักรพรรดิถงจื้อ พระจักรพรรดินี 15 พระองค์ เช่น ซูสีไทเฮา ซูอันไทเฮา และจักรพรรดินีเซี่ยวจฺวัง พระพันปีหลวง (พระมารดาของจักรพรรดิซุ่นจื้อ) พระสนม 136 คน องค์ชายอีก 3 องค์และองค์หญิงอีก 2 องค์ 

สุสานล้อมรอบด้วยภูเขา Changrui, Jinxing , Huanghua และ Yingfei Daoyang  สุสานซับซ้อนทอดยาวไปทั่วพื้นที่ทั้งหมด 80 ตารางกิโลเมตร (31 ตารางไมล์)

สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
# ตูร์
ตูร์  เป็นนครทางตะวันตกของประเทศฝรั่งเศส เป็นศูนย์กลางการปกครองของจังหวัดแอ็งเดรลัวร์ เป็นเมืองใหญ่ที่สุดของแคว้นซ็องทร์-วาลเดอลัวร์ จากข้อมูลปี ค.ศ. 2012 เมืองมีประชากร 134,978 คน ส่วนเขตมหานครมีประชากร 483,744 คน

เมืองตูร์ตั้งอยู่ฝั่งล่างของแม่น้ำตูร์ ระหว่างเมืองออร์เลอ็องกับชายฝั่งมหาสมุทรแอตแลนติก ตูร์ยังเป็นจุดเส้นชัยของการแข่งขันจักรยานประจำปี ปารีส–ตูร์
# พระราชพงศาวลีราชวงศ์ที่สี่แห่งอียิปต์
นี่คือ พระราชพงศาวลี ของ ราชวงศ์ที่สี่แห่งอียิปต์ ที่ปกครองอียิปต์โบราณตั้งแต่ศตวรรษที่ 27 ก่อนคริสตกาลถึงศตวรรษที่ 25 ก่อนคริสตกาล

ตาราง
# ด็อยท์เชอเทเลอค็อม
ด็อยท์เชอเทเลอค็อม อาเก  เป็นเครือบริษัทข้ามชาติสัญชาติเยอรมันที่ให้บริการด้านโทรคมนาคม มีสำนักงานใหญ่อยู่ที่บ็อน ประเทศเยอรมนี เป็นผู้ให้บริการโทรคมนาคมที่ใหญ่ที่สุดในยุโรปเมื่อวัดจากรายได้ ก่อตั้งขึ้นเมื่อปี ค.ศ. 1995 เมื่อมีการแปรรูปกิจการไปรษณีย์เยอรมนีเป็นเอกชน ปัจจุบันมีบริษัทลูกมากมายทั่วโลกโดยมักใช้ชื่อ ที-โมบายล์

รัฐบาลเยอรมนีเข้าถือหุ้นในบริษัทร้อยละ 14.5 ของหุ้นทั้งหมด (เมษายน ค.ศ. 2020) ส่วนอีกร้อยละ 17.4 เป็นของธนาคาร KfW ของรัฐบาล ปัจจุบันจดทะเบียนในตลาดหลักทรัพย์แฟรงก์เฟิร์ตFrankfurt Stock Exchange
# สุสานหลวงตะวันตกแห่งราชวงศ์ชิง
สุสานหลวงตะวันตกแห่งราชวงศ์ชิง (แมนจู:; wargi ergi munggan) หรือ "ชิงซีหลิง" เป็นสถานที่ฝังพระศพจักรพรรดิแห่งราชวงศ์ชิง อยู่ห่างจากกรุงปักกิ่งไปทางตะวันตกเฉียงใต้ 140 กิโลเมตร ตั้งอยู่ที่เมืองเป่าติ้ง  มณฑลเหอเป่ย ประเทศจีน สุสานแห่งนี้เริ่มต้นสร้างขึ้นในสมัยจักรพรรดิยงเจิ้ง ประกอบด้วยสุสานหลวงสี่แห่งที่ฝังพระศพของพระบรมวงศานุวงศ์ 78 พระองค์ รวมถึงจักรพรรดิราชวงศ์ชิง 4 พระองค์ คือ จักรพรรดิยงเจิ้ง จักรพรรดิเจียชิ่ง จักรพรรดิเต้ากวง จักรพรรดิกวังซวี่ พระจักรพรรดินี พระสนม องค์ชายและองค์หญิง รวมถึงข้าราชการอื่น ๆ

สุสานหลวงแห่งนี้ได้รับการขึ้นทะเบียนเป็นมรดกโลกในการประชุมคณะกรรมการสมัยที่ 24 ของยูเนสโก เมื่อปี ค.ศ. 2000 และได้มีการขึ้นทะเบียนเพิ่มเติมเมื่อปี ค.ศ. 2003 และ ค.ศ. 2004
# ด็อยท์เชอพ็อสท์
ด็อยท์เชอพ็อสท์ อาเก  เป็นเครือบริษัทข้ามชาติสัญชาติเยอรมันให้บริการขนส่งพัสดุและการจัดการห่วงโซ่อุปทาน มีสำนักงานใหญ่ตั้งอยู่ที่บ็อน ประเทศเยอรมนี เป็นบริษัทขนส่งสารที่ใหญ่ที่สุดในโลก นำส่งจดหมายกว่า 61 ล้านฉบับต่อวันในเยอรมนี และเข้าควบรวมกิจการของดีเอชแอลเมื่อปี ค.ศ. 1998 จัดตั้งเป็นแผนกส่งสารแบบเร่งด่วน มีสำนักงานอยู่ในกว่า 220 ประเทศทั่วโลก

ด็อยท์เชอพ็อสท์ มีจุดกำเนิดจากไปรษณีย์เยอรมนีที่แปรรูปเป็นเอกชนในปี ค.ศ. 1995 และเปลี่ยนชื่อเป็น ด็อยท์เชอพ็อสท์ จากนั้นได้ขยายธุรกิจด้วยการเข้าซื้อกิจการในภาคธุรกิจต่าง ๆ ทั้งในและต่างประเทศ มีรายได้ 57,334 ล้านยูโรเมื่อปี ค.ศ. 2016 และกำไรสุทธิ 2,640 ล้านยูโร ปันผลให้ผู้ถือหุ้นก่อนหักภาษีร้อยละ 27.7 จดทะเบียนในตลาดหลักทรัพย์แฟรงก์เฟิร์ต
# ยูโตะ โอโนะ
ยูโตะ โอโนะ  เกิดวันที่ 28 กันยายน ค.ศ. 1991 ณ โยโกซูกะ จังหวัดคานางาวะ เป็นนักฟุตบอลชาวญี่ปุ่น ผู้ทำหน้าที่ให้แก่ทีมเชียงใหม่ ยูไนเต็ด ในไทยลีก 2

น้องชายของเขาชื่อยูจิเป็นนักฟุตบอลระดับอาชีพ ซึ่งทำหน้าที่ให้แก่ทีมกัมบะ โอซากะ เช่นกัน

 สโมสรอาชีพ 
เมื่อวันที่ 17 มกราคม ค.ศ. 2020 ได้มีการยืนยันว่าโอโนะจะเข้าร่วมสโมสรสมุทรปราการ ซิตี้ ในไทยลีกสำหรับฤดูกาล 2020

 สถิติสโมสร 
อัปเดตถึง 19 กุมภาพันธ์ ค.ศ. 2021Nippon Sports Kikaku Publishing inc./日本スポーツ企画出版社, "J1&J2&J3選手名鑑ハンディ版 2018 (NSK MOOK)", 7 February 2018, Japan,  (p. 224 out of 289)Nippon Sports Kikaku Publishing inc./日本スポーツ企画出版社, "2016J1&J2&J3選手名鑑", 10 February 2016, Japan,  (p. 237 out of 289)

 สถิติสโมสร ลีก เอฟเอคัพ รวม ฤดูกาล  สโมสร  ลีก ลงเล่น  ประตู ลงเล่น  ประตู ลงเล่น  ประตูประเทศเม็กซิโกลีกโคปาเอ็มเอ็กซ์รวม2011/12เซเลยา เอฟซีแอสเซนโซ เอ็มเอ็กซ์256002562012/1314240182ซีดี เวราครูซ132101422013/14แอตเลติโก ซานหลุยส์25250302รวม7712508212 ประเทศญี่ปุ่น ลีก ถ้วยพระจักรพรรดิ รวม2015เอฟซี กิฟุเจลีก ดิวิชัน 2140201602016150001502017302213232018282102922019700070รวม94451995ประเทศไทยลีกไทยเอฟเอคัพรวม2020/21สมุทรปราการ ซิตี้ไทยลีก16120181รวม16120181 รวมผลงานระดับอาชีพ1871717120418
# แม่น้ำลัวร์
แม่น้ำลัวร์  เป็นแม่น้ำสายยาวที่สุดของประเทศฝรั่งเศส มีความยาวเป็นอันดับ 171 ของโลก มีความยาว   มีพื้นที่ระบายน้ำ  หรือมากกว่า 1 ใน 5 ของพื้นที่ทั้งหมดของฝรั่งเศส มีอัตราน้ำไหลเฉลี่ยเป็นครึ่งหนึ่งของแม่น้ำโรน ต้นน้ำอยู่บริเวณมาซิฟซ็องทราล (Massif Central) ไหลไปทางเหนือผ่านเมืองเนอแวร์ไปยังเมืองออร์เลอ็อง จากนั้นไปทางทิศตะวันตกผ่านเมืองตูร์และน็องต์ ไหลลงอ่าวบิสเคย์ มหาสมุทรแอตแลนติก ที่เมืองแซ็ง-นาแซร์
# ประเทศแซมเบียในโอลิมปิกฤดูร้อน 2016
ประเทศแซมเบีย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติแซมเบียได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 2  1  3 1  0  1 1  0  1 1  1  2 รวม  5  2  7

 กรีฑา 

ผลการแข่งขัน 

นักกีฬารายการฮีทก่อนรองฯรองฯชิงชนะเลิศผลอันดับผลอันดับผลอันดับผลอันดับJordan ChipangamaMen's marathoncolspan=6 2:24:5893Gerald PhiriMen's 100 mcolspan=2 10.274Did not advanceKabange MupopoWomen's 400 m51.762 Qcolspan=2 52.047Did not advance
# ประเทศวานูวาตูในโอลิมปิกฤดูร้อน 2016
ประเทศวานูวาตู เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติวานูวาตูได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 1  0  1 1  0  1 1  0  1 1  0  1 รวม  4  0  4

 ยูโด 

ผลการแข่งขัน 

นักกีฬารายการรอบ 64รอบ 32รอบ 16ก่อนรองฯรองฯRepechageชิงชนะเลิศ / OppositionResultOppositionResultOppositionResultOppositionResultOppositionResultOppositionResultOppositionResultอันดับJoe MahitMen's −66 kgL 000–100ไม่ผ่าน
# ลาแซ็วดูร์เฌ็ลย์
ลาแซ็วดูร์เฌ็ลย์  หรือ เซโอเดอูร์เฆล  เป็นเมืองในจังหวัดแยย์ดา แคว้นกาตาลุญญา ประเทศสเปน ตั้งอยู่ที่จุดบรรจบระหว่างแม่น้ำเซกรากับแม่น้ำบาลิราGGCC, la Seu d'Urgell:  Urban morphology.  ในเทือกเขาพิรินี เป็นเมืองหลักของโกมาร์กาอัลตูร์เฌ็ลย์และเป็นถิ่นพำนักของอัครมุขนายกแห่งอูร์เฌ็ลย์ซึ่งเป็นหนึ่งในผู้ปกครองร่วมแห่งประเทศอันดอร์รา

โกมาร์กาอัลตูร์เฌ็ลย์เป็นประตูสู่อันดอร์ราทางทิศใต้ ระยะทางที่ใกล้กับศูนย์กลางประชากรและกิจกรรมทางเศรษฐกิจดังกล่าวเป็นหนึ่งในปัจจัยหลักของการพัฒนาเมืองลาแซ็วดูร์เฌ็ลย์ภายในดินแดนปิริแน็วและอารัน   บริเวณติดกับเขตเมืองเก่าของลาแซ็วดูร์เฌ็ลย์เป็นที่ตั้งของอุทยานโอลิมปิกเซกราซึ่งสร้างขึ้นใน ค.ศ. 1990 เพื่อใช้จัดการแข่งขันพายเรือแคนูและเรือคายักในมหกรรมกีฬาโอลิมปิกฤดูร้อน ค.ศ. 1992
# คอร์เกิม
คอร์เกิม  เป็นนครและเทศบาลทางทิศตะวันตกของประเทศเนเธอร์แลนด์ ในจังหวัดเซาท์ฮอลแลนด์ เทศบาลมีพื้นที่ 21.93 ตารางกิโลเมตร และพื้นที่น้ำ 3.01 ตารางกิโลเมตร เมืองมีประชากร  คนใน ค.ศ.
# ประเทศเติร์กเมนิสถานในโอลิมปิกฤดูร้อน 2016
ประเทศเติร์กเมนิสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเติร์กเมนิสถานได้ส่งทีมนักกีฬาที่ผ่านการคัดเลือกทั้งหมด 9 คน เข้าร่วมแข่งขันใน 5 ชนิดกีฬา และไม่ได้รับเหรียญรางวัลจากการแข่งขันครั้งนี้

 นักกีฬาแบ่งตามชนิดกีฬา 
กีฬาชายหญิงรวม 1  1  2 1  0  1 0  2  2 1  1  2 1  1  2 รวม  4  5  9

 กรีฑา 

ผลการแข่งขัน 

นักกีฬารายการคัดเลือกชิงชนะเลิศผลอันดับผลอันดับAmanmurad HommadovHammer throw61.99 30Did not advance
# นกพัฟฟินแอตแลนติก
นกพัฟฟินแอตแลนติก (Fratercula arctica) เป็นสปีชีส์หนึ่งของนกทะเลที่อยู่ในวงศ์นกอ็อก (Alcidae) พบได้เฉพาะในบริเวณมหาสมุทรแอตแลนติก นกพัฟฟินแอตแลนติกผสมพันธุ์ในบริเวณประเทศไอซ์แลนด์ ประเทศนอร์เวย์ กรีนแลนด์ รัฐนิวฟันด์แลนด์และแลบราดอร์ หมู่เกาะฟาโร รัฐเมน และบางส่วนของบริเตนใหญ่ นกพัฟฟินแอตแลนติดพบได้มากในหมู่เกาะเวสมาร์นายาสของประเทศไอซ์แลนด์

ตั้งแต่ปี พ.ศ. 2558 เป็นต้นมา สหภาพระหว่างประเทศเพื่อการอนุรักษ์ธรรมชาติได้จัดให้นกพัฟฟินแอตแลนติกอยู่ในประเภทสิ่งมีชีวิตที่เกือบอยู่ในข่ายใกล้การสูญพันธุ์ จากเดิมที่เคยอยู่ในประเภทสิ่งมีชีวิตที่มีความเสี่ยงต่ำต่อการสูญพันธุ์ เนื่องจากจำนวนประชากรที่ลดลงอย่างรวดเร็ว ถึงแม้ว่าจะยังมีจำนวนประชากรขนาดใหญ่และอยู่ในวงกว้างก็ตาม และเมื่อปี พ.ศ. 2561 องค์การชีวปักษานานาชาติได้รายงานว่านกพัฟฟินแอตแลนติกเป็นสิ่งมีชีวิตที่มีความเสี่ยงต่อการสูญพันธุ์
# แอร์ลิควิด
แอร์ ลิควิด  เป็นบริษัทข้ามชาติสัญชาติฝรั่งเศสที่ให้บริการแก๊สสำหรับอุตสาหกรรมและทางการแพทย์ เคมี และอิเล็กทรอนิกส์ เป็นบริษัทจำหน่ายแก๊สอุตสาหกรรมที่ทำรายได้สูงสุดเป็นอันดับสองของโลก ให้บริการในกว่า 80 ประเทศhttps://www.handelsblatt.com/unternehmen/industrie/linde-und-praxair-der-neue-linde-konzern-laesst-den-bisherigen-marktfuehrer-hinter-sich/24055964.html ก่อตั้งขึ้นเมื่อปี ค.ศ. 1902

ปัจจุบันมีสำนักงานใหญ่อยู่ที่กรุงปารีส ประเทศฝรั่งเศส และมีศูนย์กลางภูมิภาคอยู่ในญี่ปุ่น ฮิวสตัน นูอาร์ก (รัฐเดลาแวร์) แฟรงก์เฟิร์ต เซี่ยงไฮ้ และดูไบ มีส่วนวิจัยและพัฒนาเพื่อป้อนแก๊สให้กับภาคอิเล็กทรอนิกส์ อาหาร และเคมี จดทะเบียนอยู่ในตลาดหลักทรัพย์ปารีส (Paris Stock Exchange)
# ฟิเกรัส
ฟิเกรัส  เป็นเมืองหลักของโกมาร์กาอาลัมปูร์ดาในจังหวัดฌิโรนา แคว้นกาตาลุญญา ประเทศสเปน ชื่อเมืองในภาษากาตาลามีความหมายตรงตัวว่า "ต้นมะเดื่อ"

ฟิเกรัสเป็นบ้านเกิดของศิลปินซัลบาโด ดาลี และเป็นที่ตั้งของโรงละคร-พิพิธภัณฑ์ดาลี พิพิธภัณฑ์ขนาดใหญ่ซึ่งดาลีเป็นผู้ออกแบบเองและดึงดูดนักท่องเที่ยวจำนวนมาก นอกจากนี้ยังเป็นบ้านเกิดของนาร์ซิส มุนตูริอ็อล ผู้ประดิษฐ์เรือดำน้ำขับเคลื่อนด้วยเครื่องยนต์ที่ประสบความสำเร็จเป็นคนแรก และโมนิกา นารังโฆ หนึ่งในนักร้องชาวสเปนที่มียอดขายผลงานมากที่สุดในคริสต์ทศวรรษ 1990 และ 2000
# ประเทศอุรุกวัยในโอลิมปิกฤดูร้อน 2016
ประเทศอุรุกวัย เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอุรุกวัยได้ส่งทีมนักกีฬาที่ผ่านการคัดเลือกทั้งหมด 17 คน เข้าร่วมแข่งขันใน 8 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

 นักกีฬาแบ่งตามชนิดกีฬา 
กีฬาชายหญิงรวม 6  1  7 1  0  1 1  0  1 2  2  4 1  1  2 1  0  1 0  1  1 รวม  12  5  17

 กรีฑา 

ผลการแข่งขัน 

นักกีฬารายการฮีทรองฯชิงชนะเลิศผลอันดับผลอันดับผลอันดับAndrés Silva400 m hurdles49.213 Q49.756Did not advanceMartín CuestasMarathoncolspan=4 2:28:10110Nicolás Cuestascolspan=4 2:17:4440Andrés Zamoracolspan=4 2:18:3650
# อูล็อต
อูล็อต  เป็นเมืองหลักของโกมาร์กาการ็อตชาในจังหวัดฌิโรนา แคว้นกาตาลุญญา ประเทศสเปน เมืองนี้มีชื่อเสียงด้านภูมิทัศน์ธรรมชาติซึ่งรวมถึงภูเขาไฟสี่ลูกซึ่งสงบแล้วและกระจายอยู่รอบ ๆ ใจกลางเมือง เขตเทศบาลเมืองอูล็อตเป็นส่วนหนึ่งของอุทยานธรรมชาติพื้นที่ภูเขาไฟการ็อตชา นอกจากนี้อูล็อตยังเป็นที่รู้จักกันดีในด้านกิจกรรมทางวัฒนธรรมจากขบวนการทางศิลปะในอดีต เช่น สกุลศิลปะอูล็อตหรือโรงงานภาพทางศาสนา ซึ่งมีส่วนทำให้เมืองนี้ได้เป็นที่ตั้งของวิทยาลัยศิลปะและการออกแบบขั้นสูงอูล็อต ซึ่งเป็นสถาบันการออกแบบ ศิลปะ และงานฝีมือหลักของจังหวัดฌิโรนา
 อ้างอิง
# แอกซ่า
แอกซ่า  เป็นบริษัทข้ามชาติสัญชาติฝรั่งเศสในธุรกิจประกัน สำนักงานใหญ่ตั้งอยู่ในกรุงปารีส และให้บริการในยุโรปตะวันตก อเมริกาเหนือ ภูมิภาคอินเดียแปซิฟิก ตะวันออกกลาง และแอฟริกา นอกจากนี้มีบริการด้านการจัดการการลงทุนและบริการด้านการเงินอื่น ๆ จดทะเบียนในตลาดหลักทรัพย์ยูโรเน็กซต์ปารีส
# ประเทศยูกันดาในโอลิมปิกฤดูร้อน 2016
ประเทศยูกันดา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติยูกันดาได้ส่งทีมนักกีฬาที่ผ่านการคัดเลือกทั้งหมด 21 คน เข้าร่วมแข่งขันใน 3 ชนิดกีฬา และไม่ได้รับเหรียญรางวัลจากการแข่งขันครั้งนี้

 นักกีฬาแบ่งตามชนิดกีฬา 
กีฬาชายหญิงรวม 11  6  17 2  0  2 1  1  2 รวม  14  7  21

 กรีฑา 

ผลการแข่งขัน 

นักกีฬารายการฮีทรองฯชิงชนะเลิศผลอันดับผลอันดับผลอันดับRonald Musagala1500 m3:38.454 Q3:40.375 Q3:51.6811Joshua Kiprui Cheptegei5000 m13:25.704 Qcolspan=2 13:09.178Jacob Kiplimo13:30.4011colspan=2 Did not advancePhillip Kipyego13:24.66 SB11colspan=2 Did not advanceJoshua Kiprui Cheptegei10000 mcolspan=4 27:10.06 PB6Moses Kurongcolspan=4 28:03.3822Timothy Toroitichcolspan=4 28:04.8423Jacob Araptany3000 m steeplechase8:21.532 Qcolspan=2 Benjamin Kiplagat8:30.766colspan=2 Did not advanceJackson KipropMarathoncolspan=4 2:22:0980Stephen Kiprotichcolspan=4 2:13:3214Solomon Mutaicolspan=4 2:11:498
# มันแรซา
มันแรซา  หรือ มันเรซา  เป็นเมืองหลักของโกมาร์กาบาเฌิส ตั้งอยู่ริมฝั่งแม่น้ำการ์ดาเนบริเวณตอนกลางของแคว้นกาตาลุญญา ประเทศสเปน เป็นเขตอุตสาหกรรมสิ่งทอ โลหะ และแก้ว บ้านเรือนในเมืองกระจายตัวรอบ ๆ มหาวิหารซันตามาริอาดาลาแซ็ว นักบุญอิกเนเชียสแห่งโลโยลาหยุดพักเพื่อสวดภาวนาในเมืองนี้ระหว่างทางกลับจากทิวเขามุนซาร์รัตใน ค.ศ. 1522 นอกจากนี้ยังเข้าไปอยู่ในถ้ำใกล้กับเมืองเป็นเวลาหนึ่งปี เพื่อสวดภาวนาและใช้โทษบาป ดังนั้น มันแรซาจึงเป็นหนึ่งในสถานที่แสวงบุญสำหรับชาวคาทอลิก

ระหว่างการบุกยึดครองของนโปเลียน กองกำลังอาสาสมัครของมันแรซาเอาชนะกองทัพฝรั่งเศสได้ในช่องเขาอัลบรุก (เดือนมิถุนายน ค.ศ. 1808) แต่ฝรั่งเศสก็เผาและทำลายหลายส่วนของเมืองขณะถอนทัพออกไป หลังจากขับไล่กองทัพของนโปเลียนออกไปแล้ว ชาวมันแรซาก็สร้างเมืองขึ้นมาใหม่จากซากปรักหักพัง
# บิก
บิก  เป็นเมืองหลักของโกมาร์กาอูโซนา ในจังหวัดบาร์เซโลนา แคว้นกาตาลุญญา ประเทศสเปน ตั้งอยู่ห่างจากบาร์เซโลนาประมาณ 69 กิโลเมตร (43 ไมล์) และห่างจากฌิโรนาประมาณ 60 กิโลเมตร (37 ไมล์)
# มาตาโร
มาตาโร (กาตาลาและ) เป็นเมืองหลักและเมืองที่ใหญ่ที่สุดของโกมาร์กามาแร็ซมาในจังหวัดบาร์เซโลนา แคว้นกาตาลุญญา ประเทศสเปน เมืองตั้งอยู่ริมฝั่งก็อสตาดัลมาแร็ซมา ทางใต้ของฝั่งก็อสตาบราบา ระหว่างเมืองกาเบรราดามาร์กับซันตันเดร็วดัลยาบาเนรัส ห่างจากเมืองบาร์เซโลนาไปทางทิศตะวันออกเฉียงเหนือ 30 กิโลเมตร (19 ไมล์) ณ ปี ค.ศ. 2010 มีประชากร 122,932 คน
 อ้างอิง
# บีเอ็นพี พารีบาส์
บีเอ็นพี พารีบาส์  เป็นบริษัทข้ามชาติสัญชาติฝรั่งเศสในธุรกิจธนาคาร เป็นธนาคารที่ใหญ่เป็นอันดับ 8 ของโลกเมื่อวัดจากทรัพย์สินรวมและใหญ่ที่สุดในฝรั่งเศส มีการดำเนินการใน 72 ประเทศทั่วโลก ก่อตั้งขึ้นจากการรวมกิจการของธนาคารแห่งชาติปารีส  กับธนาคารพารีบาส์เมื่อปี ค.ศ. 2000 แต่มีประวัติย้อนกลับไปถึง ค.ศ. 1848 เมื่อมีการก่อตั้งธนาคารแห่งชาติ ปัจจุบัน จดทะเบียนในตลาดหลักทรัพย์ยูโรเน็กซต์ปารีส

ธุรกิจธนาคารเพื่อรายย่อยและเพื่อการลงทุนมีการดำเนินการใน 5 ทวีป มีลูกค้ารายย่อยกว่า 30 ล้านคนในฝรั่งเศส เบลเยียม และอิตาลีซึ่งดำเนินการในนามธนาคาร BNL และ Fortis ขยายกิจการไปในแอฟริกา สหรัฐอเมริกาฝั่งตะวันตก รวมถึงในประเทศไทย
# แซง-โกแบ็ง
แซง-โกแบ็ง  เป็นบริษัทข้ามชาติสัญชาติฝรั่งเศสผู้ผลิตกระจก ตลอดวัสดุก่อสร้างอื่น ๆ ก่อตั้งขึ้นโดยฌ็อง-บาติสต์ กอลแบร์ ในปี ค.ศ. 1665 เป็นผู้สร้างห้องกระจกอันมีชื่อเสียงของพระราชวังแวร์ซาย ผู้ผลิตกระจกในการก่อสร้างพีระมิดลูฟวร์หน้าพิพิธภัณฑสถานลูฟวร์ในกรุงปารีส และผลิตกระจกที่ใช้ในรถยนต์กว่าร้อยละ 50 ของทั้งทวีปยุโรป มีสำนักงานใหญ่อยู่ที่กูร์เบอวัวร์ ประเทศฝรั่งเศส จดทะเบียนในตลาดหลักทรัพย์ยูโรเน็กซต์ปารีส
# เอ็นจี
เอ็นจี  เป็นบริษัทข้ามชาติสัญชาติฝรั่งเศสในธุรกิจพลังงาน เป็นผู้ผลิต แปลง และกระจายไฟฟ้า และยังมีการลงทุนในพลังงานจากแก๊สธรรมชาติ นิวเคลียร์ พลังงานหมุนเวียน และปิโตรเลียมอีกด้วย สำนักงานใหญ่ตั้งอยู่ที่ลาเดฟ็องส์ เมืองกูร์เบอวัวร์ ชานกรุงปารีส ประเทศฝรั่งเศส

บริษัทก่อตั้งขึ้นเมื่อปี ค.ศ. 2008 ในชื่อ เฌเดแอ็ฟ ซุแอซ (GDF Suez) จากการควบรวมกิจการของบริษัทกาซเดอฟร็องส์และบริษัทซุแอซที่มีประวัติย้อนกลับไปถึงปี ค.ศ. 1858 ตั้งขึ้นเพื่อก่อสร้างคลองสุเอซ และเปลี่ยนชื่อเป็น เอ็นจี (ENGIE) เมื่อปี ค.ศ. 2015 เพื่อเพิ่มภาพลักษณ์ความเป็นนานาชาติของบริษัทหลังมีการลงทุนในอังกฤษ และเปลี่ยนชื่อบริษัทในเครือที่อังกฤษเป็น เอ็นจีเอเนอร์จีอินเตอร์เนชันแนล

ปัจจุบัน (ค.ศ. 2018) มีพนักงาน 158,505 คนทั่วโลก มีรายได้กว่า 60.6 พันล้านยูโร จดทะเบียนในตลาดหลักทรัพย์ยูโรเน็กซต์ปารีสและบรัสเซลส์
# กัสเต็ลย์ดาแฟ็ลส์
กัสเต็ลย์ดาแฟ็ลส์  หรือ กัสเตลเดเฟลส์  เป็นเมืองและเทศบาลแห่งหนึ่งในโกมาร์กาบัฌยูบรากัต จังหวัดบาร์เซโลนา แคว้นกาตาลุญญา ประเทศสเปน และเป็นส่วนหนึ่งของเขตมหานครบาร์เซโลนา เมืองนี้มีประชากร 66,375 คน ณ ปี ค.ศ. 2018
# เอสซีลอร์ลูซอตติกา
เอสซีลอร์ลูซอตติกา  เป็นบริษัทข้ามชาติสัญชาติฝรั่งเศส-อิตาลี ผู้ผลิต ออกแบบ และจัดจำหน่ายเลนส์สายตา อุปกรณ์ทางแสง เครื่องวัดสายตา และแว่นกันแดด เกิดจากการรวมตัวของบริษัทเอสซีลอร์ของฝรั่งเศสและบริษัทลูซอตติกาของอิตาลีเมื่อปี ค.ศ. 2018 มีตราสินค้าในเครือมากมาย รวมทั้งเรย์แบน โอคลีย์ ไมเคิล คอร์ส และอื่น ๆ รวม 20 กว่าตราสินค้า

ปัจจุบันมีรายได้ราว 16 พันล้านยูโร จดทะเบียนในตลาดหลักทรัพย์ยูโรเน็กซต์ปารีสข้อมูลบริษัทจากตลาดหลักทรัพย์ยูโรเน็กซต์